Dzysdnia są przistãpné leno dwie ùczbë. Jak zagwësniwają przedstôwcowie Akademie Warkòwégò Sztôłceniô, je to zôczątk drodżi i w planach je chùtczé ùsôdzanié pòstãpnëch materiałów. Mómë chãc rozwijaniégò tegò projektu. Nają intencją bëło pòkôzanié technicznëch mòżlëwòtów platfòrmë, dokôzanié, że dô sã ùczëc kaszëbsczégò w nece z pòmòcą mùltimediów. Terô czekómë na głos òsoblëwie szkólnëch kaszëbiznë, bò zdôwô sã nama, że jima ten nasz bédënk mòże nôbarżi pòmòc. W pòstãpnëch ùczbach chcemë òdpòwiedzec na jich kònkretné pòtrzebë. Rôczimë téż do wespółrobòtë w rozwijanim platfòrmë. Żelë chtos mô np. czekawą ùdbã na scenarnik, to prosymë ò kòntakt. Jesmë òdemkłi na wszelejaczé głosë – zagwësniwô wiceprzédnik Akademie.